****

**UZAICINĀJUMS**

pretendentiem piedalīties zemsliekšņa iepirkumā - cenu aptaujā par līguma slēgšanas piešķiršanas tiesībām

**„Koprades darbnīcas un ielu sporta popularizēšanas pasākumu organizēšana, iesaistot pilsētas jauniešus projekta “Re-Gen” (Nr.20269) ietvaros”**

 **identifikācijas Nr. DPCP 2025/68**

## **Vispārīgā informācija:**

|  |  |
| --- | --- |
| **Pasūtītāja/līgumslēdzēja nosaukums** | Daugavpils valstspilsētas pašvaldība |
| Adrese | **Krišjāņa Valdemāra iela 1**, Daugavpils, LV-5401 |
| Reģistrācijas numurs | **90000077325** |
| Kontaktpersona  | Daugavpils pašvaldības centrālās pārvaldes (turpmāk – DPCP) Attīstības departamenta Investīciju un starptautisko sakaru nodaļas telpiskās attīstības plānotāja Sintija Ruskule tālr. 65476066, e-pasts: sintija.ruskule@daugavpils.lv  |
| **Darba laiks** | 6925,00 | No 08.00 līdz 12.00 un no 13.00 līdz 18.00 |
| Otrdiena, Trešdiena, Ceturtdiena | No 08.00 līdz 12.00 un no 13.00 līdz 17.00 |
| Piektdiena | No 08.00 līdz 12.00 un no 13.00 līdz 16.00 |

## **Zemsliekšņa iepirkuma nepieciešamības apzināšanās datums:** 2025.gada 2.jūnijs.

## **Zemsliekšņa iepirkuma mērķis:** Koprades darbnīcas un ielu sporta popularizēšanas pasākumu organizēšana, iesaistot pilsētas jauniešus projekta “Re-Gen” (Nr.20269) ietvaros.

## **Līguma izpildes termiņš**:līdz 2025.gada 30.septembrim (norišu laikus iepriekš saskaņo ar Pasūtītāju).

## **Veicamo būvdarbu, preču piegādes vai pakalpojuma uzskaitījums (apjomi un/vai specifikācija):** ir noteikts tehniskajā specifikācijā (1.pielikums).

## **Paredzamā līgumcena:** 5725,00 EUR bez PVN.

## Piedāvājuma varianti nav pieļaujami**.**

## **Piedāvājuma izvēles kritērijs:** piedāvājums ar viszemāko cenu, kas pilnībā atbilst prasībām.

## **Piedāvājuma iesniegšanas veids:** līdz 2025.gada 10.jūnija plkst. 10:00 rakstiski slēgtā aploksnē Daugavpils pašvaldības centrālās pārvaldes Attīstības departamentā, Krišjāņa Valdemāra ielā 13, 2.stāvā, 202.kab., Daugavpilī, LV-5401, vai parakstīts ar drošu elektronisko parakstu uz e-pastu ilga.leikuma@daugavpils.lv.

## **Prasības pretendentam un pretendenta piedāvājumam:**

## **10.1.** Pretendents iesniedz tehnisko-finanšu piedāvājumu atbilstoši piedāvājuma iesniegšanas formai (2.pielikums).

## **10.2.** Pretendentam izvirzītās kvalifikācijas prasības dalībai cenu aptaujā:

10.2.1. pretendents ir reģistrēts, licencēts vai sertificēts atbilstoši reģistrācijas vai pastāvīgās dzīvesvietas valsts normatīvo aktu prasībām. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus) (informācija par Latvijā reģistrēta, licencēta vai sertificēta pretendenta reģistrācijas faktu, tiks iegūta publiskās datubāzēs: www.ur.gov.lv u.c);

10.2.2. pretendentam nav pasludināts maksātnespējas process vai uzsākta tā likvidācija (šo informāciju pasūtītājs iegūst publiskajās datu bāzes);

10.2.3. pretendentam nav Valsts ieņēmumu dienesta administrēto nodokļu parādu, tajā skaitā valsts sociālās apdrošināšanas iemaksu parādu, kuru kopsumma pārsniedz 150,00 EUR (šo informāciju pasūtītājs iegūst publiskajās datu bāzēs).

10.2.4. pretendentam pēdējo 3 gadu laikā (2024., 2023., 2022., un 2025.gadā līdz piedāvājumu iesniegšanai) ir gūta pieredze vismaz 1 (viena) publiska sporta pasākuma, kuru mērķauditorija bija jaunieši, īstenošanā. Pretendenta pieredzes apliecināšanai pretendents informāciju sniedz tehniskajā-finanšu piedāvājumā, piedāvājumam jāpievieno pasūtītāja atsauksmi vai citu līdzvērtīgu informāciju, kas var apliecināt pieredzi.

##  Pretendents sniedz apliecinājumu, ka piedāvājums sagatavots neatkarīgi.

## **Informācija par rezultātiem:** tiks publicēta Daugavpils valstspilsētas pašvaldības tīmekļvietnē [www.daugavpils.lv](http://www.daugavpils.lv).

Daugavpilī, 2025. gada 2. jūnijā

DPCP Attīstības departamenta vadītāja D. Krīviņa

DPCP Attīstības departamenta vadītāja vietniece S. Krapivina

DPCP Attīstības departamenta Projektu nodaļas vadītāja D.Briška-Nikolajeva

DPCP Attīstības departamenta Investīciju un starptautisko sakaru nodaļas vadītāja O.Tolmačova

DPCP Attīstības departamenta juriste I. Leikuma-Bārtule

****

**1. pielikums**

# **TEHNISKĀ SPECIFIKĀCIJA CENU APTAUJAI**

**„Koprades darbnīcas un ielu sporta popularizēšanas pasākumu organizēšana, iesaistot pilsētas jauniešus projekta “Re-Gen” (Nr.20269) ietvaros”**

 **identifikācijas Nr. DPCP 2025/68**

1. **Situācijas apraksts:**

Daugavpils valstspilsētas pašvaldība kopā ar vadošo partneri Veronas pašvaldību (Itālija) Eiropas Savienības Kohēzijas politikas mērķa “Eiropas teritoriālā sadarbība” URBACT IV starpreģionu sadarbības programmas 2021.-2027.gadam ietvaros īsteno projektu “Publiskās ārtelpas pielāgošana sporta aktivitātēm pilsētvidē jauniešu līdzdalības veicināšanai” (angļu valodā “Public space regeneration through integrated urban sports hubs for the participation of young citizens”), Re-Gen, Nr.20269.

Projektā ir iesaistīti 9 partneri no 8 valstīm: Latvijas, Itālijas, Spānijas, Portugāles, Grieķijas, Horvātijas, Bulgārijas, Albānijas.

Projekta Re-Gen mērķis: izveidot starptautisku tīklu līdzdalības pārvaldībai ilgtspējīgas pilsētu attīstības un sociālās iekļaušanas jomā. Projekta aktivitātes koncentrējas uz sporta centriem un izmanto tos kā līdzekli, lai veicinātu vidusskolēnu iesaistīšanos no nelabvēlīgām grupām pamesto teritoriju pārvaldībā saskaņā ar zaļās un dzimumu arhitektūras kritērijiem.

Vairāk par projektu: <https://www.daugavpils.lv/pilseta/par-daugavpili/pilsetas-zinas/apstiprinats-ricibas-planosanas-tikla-projekts-lidzdalibas-parvaldibai-ilgtspejigas-pilsetu-attistibas-un-socialas-ieklausanas-joma>

Re-Gen projekta neatņemama sastāvdaļa ir koprades procesa iekļaušana testēšanas pasākumos un aktivitātēs. Viena no projekta testēšanas aktivitātēm ir izvēlēta koprades darbnīcas un ielu sporta popularizēšanas pasākuma organizēšana, iesaistot pilsētas jauniešus pilsētvides un sabiedrisko aktivitāšu procesos.

1. **Iepirkuma priekšmets:**

Koprades darbnīcas un ielu sporta popularizēšanas pasākuma organizēšana, iesaistot pilsētas jauniešus projekta “Publiskās ārtelpas pielāgošana sporta aktivitātēm pilsētvidē jauniešu līdzdalības veicināšanai, Re-Gen” Nr.20269 ietvaros.

1. **Iepirkuma mērķis:**

Iepirkuma mērķis ir organizēt Re-Gen projekta maza mēroga aktivitāti ar mērķi iesaistīt jauniešus pilsētvides attīstībā, lai veicinātu jauniešu līdzdalību, uzlabotu fizisko aktivitāti un stiprinātu piederības sajūtu pilsētas kopienai, pielāgojot publisko ārtelpu sporta, kultūras un socializēšanās aktivitātēm un popularizējot ielu sporta veidus.

1. **Sagaidāmais rezultāts:**
* Jauniešiem piedāvāti materiāli, telpas un mentors, lai veidotu savu dzīves vidi un atdzīvinātu publisko ārtelpu, interpretējot savas vajadzības un veicinot piederības sajūtu pilsētas kopienās.
* Jaunieši, sadarbojoties ar pakalpojuma sniedzēju, izstrādā skices ielu sporta (t.sk. spēļu) inventāra izgatavošanai un / vai iesniedz idejas ielu sporta inventāra nomāšanai.
* Tiek rīkots pasākums ielu sporta popularizēšanai, izmantojot izgatavoto / nomāto ielu sporta (t.sk. spēļu) inventāru.
1. **Pasākumu apraksts:**
2. **Prasības pakalpojuma izpildītājam un aktivitāšu veikšana:**
* Pasākuma organizēšanu veic pakalpojuma izpildītājs, kam ir pieredze līdzīgu publisku sporta pasākumu, kuru mērķauditorija bija jaunieši, īstenošanā.
* Pakalpojuma izpildītājam jāspēj nodrošināt jauniešu iesaisti, materiālu nodrošinājumu, kā arī mentora pakalpojumus un jāspēj nodrošināt līdzdalību un sadarbību ar pilsētas jauniešiem.
1. **Jauniešu piesaiste un līdzdalība:**
	* Jaunieši vecumā no 10 līdz 18 gadiem tiks piesaistīti, izmantojot pašvaldības komunikācijas kanālus (mājaslapā *daugavpils.lv*, “Daugavpils ir Jaunatne”, “Daugavpils ir Sports” *Facebook* kontos un citur), publicējot uzaicinājumu piedalīties koprades darbnīcā.
	* Uzaicinājuma tekstus, afišas u.tml. informatīvos materiālus sagatavo izpildītājs un iepriekš saskaņo ar pasūtītāju, kas publicēs šos materiālus pašvaldības komunikācijas kanālos. Izpildītājs var piedāvāt un papildus nodrošināt informāciju citos informācijas kanālos, iepriekš saņemot Pasūtītāja saskaņojumu.
	* Pasākuma mērķis ir piesaistīt vismaz 20 jauniešus, kas piedalīsies koprades darbnīcā.
2. **Koprades darbnīca un ielu sporta inventāra izveide:**
	* Tiks novadīta vismaz 1 (viena) koprades darbnīca, kurā jaunieši kopā ar mentoru, kas ir pakalpojuma izpildītāja pārstāvis, veidos skices (zīmējumus) un veidos vienkāršotus plānus par to, kādu netradicionālā / ielu sporta (t.sk. sporta spēļu) inventāru vēlas redzēt un izmantot pilsētā.
	* Izpildītājam jānodrošina jauniešiem nepieciešamie materiāli (piemēram, papīrs, zīmuļi, krāsas, un citi radošie materiāli), kā arī mentora vadība un konsultācijas darbnīcas laikā.
	* Darbnīcas laikā jaunieši sagatavo skices un idejas par ielu sporta inventāru, kuru varētu izgatavot un/vai jaunieši vēlas izmantot ielu sporta pasākumos publiskajā ārtelpā.
	* Ielu sporta inventārs var ietvert tādus elementus kā brīvdabas lielformāta sportiskās aktivitāšu spēles kā “CornHole”, līdzsvara labirints, balansa dēlis, šķēršļu trase, skrituļošanas rampa vai citus brīvdabas sporta elementus, kas piemēroti īslaicīgai izmantošanai pilsētas publiskajā ārtelpā.
	* Balstoties uz jauniešu idejām, āra pasākuma organizēšanai fiziski izgatavojami un/vai nomājami ir vismaz 5 šāda tipa elementi. Pirms izgatavošanas / nomāšanas jāsaņem pasūtītāja saskaņojums.
	* Inventāram jābūt atbilstošam augstām kvalitātes prasībām, ņemot vērā drošību, izturību un piemērotību izmantojumam ārtelpās.
	* Septiņu dienu laikā pēc koprades darbnīcas norises izpildītājam nepieciešams iesniegt pasūtītājam atskaiti par aizvadītās koprades darbnīcas norisi un rezultātiem, dalībnieku sarakstu, reģistrācijas lapas ar parakstiem, iekļaujot foto un video materiālus, iesniegt apkopotā veidā iegūtās skices un idejas, ko izmantot projekta vadībā un publiskā komunikācijā.
	* Visi izstrādātie darba materiāli (tostarp prezentācijas un atskaite) jānoformē atbilstoši URBACT IV starpreģionu sadarbības programmas dizaina un komunikācijas vadlīnijām.
3. **Āra pasākumu organizēšana un ielu sporta popularizēšana:**
	* Pakalpojuma izpildītājs nodrošina vismaz 2 (divu) publisko āra pasākumu organizēšanu un vadīšanu jauniešu auditorijai dažādās pilsētas apkaimēs, izmantojot koprades darbnīcas laikā izveidoto sporta inventāru.
	* Pasākumu laikā jaunieši demonstrēs sporta inventāra izmantošanas iespējas, piedalīsies sporta spēlēs un izaicinājumos, kas veicina aktīvu dzīvesveidu un fiziskās aktivitātes, ko rīkos pakalpojuma izpildītājs.
	* Pasākumu mērķis ir popularizēt ielu sportu, piedāvājot jauniešiem iespēju piedalīties un izmēģināt sporta inventāru, ko viņi paši izvēlējušies un iesnieguši kā savas idejas.
	* Pasākumiem jābūt kā publiskā un nevalstiskā sektora sadarbības labajai praksei, kas varētu būt pārņemama regulārai īstenošanai visās pilsētas apkaimēs.
4. **Prasības piegādātājiem un iepirkuma piedāvājumam:**
5. **Pakalpojuma izpildītāja kvalifikācija un pieredze:**
* Pretendentam pēdējo 3 gadu laikā (2024., 2023., 2022., un 2025.gadā līdz piedāvājumu iesniegšanai) ir gūta pieredze publisku sporta pasākumu, kuru mērķauditorija bija jaunieši, īstenošanā.
1. **Jauniešu piesaiste un darbības plāns:**
	* Pakalpojuma izpildītājam ir jāizstrādā detāls plāns par to, kā jaunieši tiks piesaistīti un motivēti piedalīties projektā, kā arī jānorāda, kā tiks nodrošināta viņu līdzdalība un iesaiste visos projekta posmos.
2. **Koprades darbnīcu norise:**
	* Pakalpojuma izpildītājam ir jāspēj nodrošināt telpas un materiālus koprades darbnīcas organizēšanai, kā arī mentora vadība, lai jaunieši varētu izstrādāt savas idejas.
3. **Pasākumu organizēšana un komunikācija:**
	* Pakalpojuma izpildītājam jānodrošina profesionāla pasākumu organizēšana, kas ietver sporta spēles un citas aktivitātes, lai popularizētu ielu sportu jauniešu vidū.
	* Pasākuma norises datums un vieta iepriekš jāsaskaņo ar pasūtītāju.
	* Pretendentam jānodrošina izklaides programma un tehniskais nodrošinājums, kas ietver:
		1. Pasākuma vietas sagatavošanu (pasākuma vietai jābūt sagatavotai pasākumam 40 min. pirms pasākuma sākuma un novāktai uzreiz pēc pasākuma noslēguma);
		2. Pasākuma vadīšanu un režijas izstrādi;
		3. Moderatora/ palīgu nodrošināšanu sporta veidiem, spēlēm vai aktivitātēm;
		4. Didžeja nodrošināšanu ar aparatūru.
4. Pakalpojuma izpildes termiņš
	* Līdz 2025.gada 30.septembrim (norišu laikus iepriekš saskaņo ar Pasūtītāju).

Sagatavoja:

Daugavpils pašvaldības centrālās pārvaldes

Attīstības departamenta

Investīciju un starptautisko sakaru nodaļas

Telpiskās attīstības plānotāja Sintija Ruskule

**2. pielikums**

**TEHNISKAIS - FINANŠU PIEDĀVĀJUMS**

# **CENU APTAUJAI**

**„Koprades darbnīcas un ielu sporta popularizēšanas pasākumu organizēšana, iesaistot pilsētas jauniešus projekta “Re-Gen” (Nr.20269) ietvaros”**

 **identifikācijas Nr. DPCP 2025/68**

\_\_\_\_\_\_\_\_\_\_\_\_\_ (*datums, vieta*)

Iepazinušies ar cenu aptauju „Koprades darbnīcas un ielu sporta popularizēšanas pasākumu organizēšana, iesaistot pilsētas jauniešus projekta “Re-Gen” (Nr.20269) ietvaros” identifikācijas Nr. DPCP 2025/68 un cenu aptaujas tehniskās specifikācijas prasībām, \_\_\_\_\_\_\_\_\_\_\_\_\_\_\_\_\_\_\_\_ (*uzņēmuma nosaukums, reģ.Nr.*) piedāvā laika periodā līdz 2025.gada 30.septembrim (norišu laikus iepriekš saskaņojot ar pasūtītāju) organizēt koprades darbnīcu un divus ielu sporta popularizēšanas pasākumus, saskaņā ar pasūtītāja tehniskās specifikācijas nosacījumiem, par šādu līgumcenu un šādiem tehniskajiem nosacījumiem:

1.Pretendents sniedz informāciju par piedāvāto līgumcenu:

|  |  |
| --- | --- |
| **Pakalpojums** | **Piedāvātā līgumcena,** **EUR bez PVN** |
| Koprades darbnīcas un ielu sporta popularizēšanas pasākumu organizēšana, iesaistot pilsētas jauniešus projekta “Re-Gen” (Nr.20269) ietvaros |  |
| PVN \_\_% |  |
| Kopā ar PVN |  |

Piedāvātā cena vārdiem: *(ierakstīt piedāvājuma cenu EUR bez pievienotās vērtības nodokļa (PVN))*

2.Pretendents sniedz informāciju par pieredzi pēdējo 3 gadu laikā (2024., 2023., 2022., un 2025.gadā līdz piedāvājumu iesniegšanai) publisku sporta pasākumu, kuru mērķauditorija bija jaunieši, īstenošanā:

|  |  |  |  |  |
| --- | --- | --- | --- | --- |
| **Nr.****p.k.** | **Pakalpojuma nosaukums** | **Pakalpojuma apraksts** | **Pakalpojuma izpildes/ sniegšanas laiks** | **Pasūtītājs, kontaktinformācija (vārds, uzvārds, tālrunis)** |
| 1. |  |  |  |  |
| n |  |  |  |  |
| n+1 |  |  |  |  |

**Pielikumā:** *\_\_\_\_\_\_\_(pasūtītāja atsauksme vai cita līdzvērtīga informāciju, kas var apliecināt pieredzi).*

3.Pretendents sniedz informāciju par tehnisko piedāvājumu:

|  |  |
| --- | --- |
| **Nosacījumi** | **Pretendenta piedāvātais apraksts****(ņemot vēra tehniskās specifikācijas nosacījumus)** |
| **1. Jauniešu piesaiste un darbības plāns**Pakalpojuma izpildītājam ir jāizstrādā detāls plāns par to, kā jaunieši tiks piesaistīti un motivēti piedalīties projektā, kā arī jānorāda, kā tiks nodrošināta viņu līdzdalība un iesaiste visos projekta posmos.Uzaicinājuma tekstus, afišas u.tml. informatīvos materiālus sagatavo izpildītājs un iepriekš saskaņo ar pasūtītāju, kas publicēs šos materiālus pašvaldības komunikācijas kanālos. Izpildītājs var piedāvāt un papildus nodrošināt informāciju citos informācijas kanālos, iepriekš saņemot Pasūtītāja saskaņojumu. |  |
| **2. Koprades darbnīcu norise**Pakalpojuma izpildītājam ir jāspēj nodrošināt telpas un materiālus koprades darbnīcas organizēšanai, kā arī mentora vadība, lai jaunieši varētu izstrādāt savas idejas - netradicionālā / ielu sporta (t.sk. sporta spēļu) inventāram, kādu vēlas redzēt un izmantot pilsētā.Balstoties uz jauniešu idejām, āra pasākuma organizēšanai fiziski izgatavojami un/vai nomājami ir vismaz 5 šāda tipa elementi. Pirms izgatavošanas / nomāšanas jāsaņem pasūtītāja saskaņojums.Septiņu dienu laikā pēc koprades darbnīcas norises izpildītājam nepieciešams iesniegt pasūtītājam atskaiti par aizvadītās koprades darbnīcas norisi un rezultātiem, dalībnieku sarakstu, reģistrācijas lapas ar parakstiem, iekļaujot foto un video materiālus, iesniegt apkopotā veidā iegūtās skices un idejas, ko izmantot projekta vadībā un publiskā komunikācijā.Visi izstrādātie darba materiāli (tostarp prezentācijas un atskaite) jānoformē atbilstoši URBACT IV starpreģionu sadarbības programmas dizaina un komunikācijas vadlīnijām. |  |
| **3. Pasākumu organizēšana un komunikācija**o Pakalpojuma izpildītājs nodrošina vismaz 2 (divu) publisko āra pasākumu organizēšanu un vadīšanu jauniešu auditorijai dažādās pilsētas apkaimēs, izmantojot koprades darbnīcas laikā izveidoto sporta inventāru.o Pasākumu laikā jaunieši demonstrēs sporta inventāra izmantošanas iespējas, piedalīsies sporta spēlēs un izaicinājumos, kas veicina aktīvu dzīvesveidu un fiziskās aktivitātes, ko rīkos pakalpojuma izpildītājs.o Pakalpojuma izpildītājam jānodrošina profesionāla pasākumu organizēšana, kas ietver sporta spēles un citas aktivitātes, lai popularizētu ielu sportu jauniešu vidū.o Pasākuma norises datums un vieta iepriekš jāsaskaņo ar pasūtītāju. o Pretendentam jānodrošina izklaides programma un tehniskais nodrošinājums, kas ietver:1. Pasākuma vietas sagatavošanu (pasākuma vietai jābūt sagatavotai pasākumam 40 min. pirms pasākuma sākuma un novāktai uzreiz pēc pasākuma noslēguma);2. Pasākuma vadīšanu un režijas izstrādi;3. Moderatora/ palīgu nodrošināšanu sporta veidiem, spēlēm vai aktivitātēm;4. Didžeja nodrošināšanu ar aparatūru. |  |

**\_\_\_\_\_\_\_\_\_\_\_\_\_\_\_\_\_\_\_\_** (*uzņēmuma nosaukums, reģ.Nr.*) **apliecinām,** ka:

– esam iepazinušies ar tehniskās specifikācijas nosacījumiem un apņemamies tos ievērot un izpildīt;

– nav tādu apstākļu, kuri liegtu mums piedalīties cenu aptaujā un pildīt tehniskās specifikācijās norādītās prasības;

– piedāvājums sagatavots neatkarīgi un neesam ieinteresēti nevienā citā piedāvājumā, kas iesniegts šajā cenu aptaujā.

|  |  |
| --- | --- |
| **Vārds, uzvārds\*** |  |
| **Amats** |  |
| **Paraksts** |  |

\* *Pretendenta paraksttiesīgās vai tā pilnvarotās personas vārds, uzvārds*

**INFORMĀCIJA PAR PRETENDENTU**

Pretendenta nosaukums:

Reģistrācijas Nr.

Nodokļu maksātāja reģistrācijas Nr.

Juridiskā adrese:

Bankas rekvizīti:

Kontaktpersonas vārds, uzvārds:

Tālrunis: Fakss: E-pasta adrese: Tīmekļa vietnes adrese:

Personas, kura, gadījumā, ja pretendentam tiks piešķirtas tiesības slēgt pakalpojuma līgumu, ir tiesīga parakstīt pakalpojuma līgumu, amats, vārds, uzvārds: